ਦਿੱਲੀ ਦੇ ਆਈਜੀਆਈ ਸਟੇਡੀਅਮ ਵਿਖੇ 1 ਜੁਲਾਈ, 2017 ਨੂੰ ਚਾਰਟਰਡ ਅਕਾਊਂਟੈਂਟਸ ਡੇਅ ਦੌਰਾਨ ਪ੍ਰਧਾਨ ਮੰਤਰੀ ਦੇ ਭਾਸ਼ਣ ਦਾ ਮੂਲ-ਪਾਠ

ਨਮਸਤੇ! ਸ਼੍ਰੀਮਾਨ ਨਿਲੇਸ਼ ਵਿਕ੍ਰਮਸੇ, ਮੁਖੀ ਇੰਸਟੀਟਿਊਟ ਆਵ੍ ਚਾਰਟਰਡ ਅਕਾਊਂਟੈਂਟ ਆਵ੍ ਇੰਡੀਆ (Institute of Chartered Accountant of India- ICAI) ਦੇ ਸਾਰੇ ਅਹੁਦੇਦਾਰਾਂ, ਵਿੱਤ ਮੰਤਰੀ ਸ੍ਰੀ ਅਰੁਣ ਜੇਟਲੀ ਜੀ, ਕੇਂਦਰ ਸਰਕਾਰ ਵਿੱਚ ਮੰਤਰੀ ਮੰਡਲ ਦੇ ਮੇਰੇ ਸਾਰੇ ਸਾਥੀ, ਇੱਥੇ ਅਤੇ ਦੇਸ਼ ਭਰ ਵਿੱਚ ਤਕਰੀਬਨ 200 ਤੋਂ ਵਧੇਰੇ ਸਥਾਨਾਂ ’ਤੇ ਹਾਜ਼ਰ ਚਾਰਟਰਡ ਅਕਾਊਂਟੈਂਟ ਫੀਲਡ ਦੇ ਸਾਰੇ ਪਤਵੰਤੇ ਸੱਜਣੋਂ, ਸੂਬਿਆਂ ਵਿੱਚ ਹਾਜ਼ਰ ਸਾਰੇ ਸਤਿਕਾਰਯੋਗ ਮੁੱਖ ਮੰਤਰੀ, ਤੁਹਾਨੂੰ ਸਾਰਿਆਂ ਨੂੰ ਦਿੱਲੀ ਵਿੱਚ ਪੈਂਦੀ ਬਾਰਿਸ਼ ਵਿੱਚ ਇਸ ਉਮੰਗ ਅਤੇ ਉਤਸ਼ਾਹ ਨਾਲ ਤੁਹਾਨੂੰ ਸੱਭ ਨੂੰ ਮੇਰੇ ਵੱਲੋਂ ਨਮਸਕਾਰ। ਅੱਜ ਦੇ ਸ਼ੁਭ ਦਿਹਾੜੇ ’ਤੇ ਜਿਨ੍ਹਾਂ ਦਾ ਸਨਮਾਨ (Felicitation) ਕੀਤਾ ਗਿਆ ਹੈ। ਅੱਜ ਇਸ ਆਡੀਟੋਰੀਅਮ ਅਤੇ ਦੇਸ਼ ਵਿੱਚ ਵੱਖੋ-ਵੱਖ ਥਾਵਾਂ ’ਤੇ ਇੰਨੀਂ ਵੱਡੀ ਗਿਣਤੀ ਵਿੱਚ ਤੁਸੀਂ ਲੋਕ ਹਾਜ਼ਰ ਹੋ, ਉਦਯੋਗ ਅਤੇ ਵਪਾਰ ਨਾਲ ਜੁੜੇ ਪਤਵੰਤੇ, ਟੀ.ਵੀ. ਅਤੇ ਰੇਡੀਓ ’ਤੇ ਵੇਖਣ ਅਤੇ ਸੁਣਨ ਵਾਲੇ ਸਾਰੇ ਦੇਸ਼ਵਾਸੀ, ਨੌਜਵਾਨ ਦੋਸਤੋ, ਭਾਈਓ ਤੇ ਭੈਣੋਂ। ਅੱਜ ਇੰਸਟੀਟਿਊਟ ਆਵ੍ ਚਾਰਟਰਡ ਅਕਾਊਂਟੈਂਟ ਆਵ੍ ਇੰਡੀਆ ਦਾ ਸਥਾਪਨਾ ਦਿਵਸ ਹੈ। ਮੇਰੇ ਵੱਲੋਂ ਤੁਹਾਨੂੰ ਸਾਰਿਆਂ ਨੂੰ ਬਹੁਤ-ਬਹੁਤ ਸ਼ੁਭਕਾਮਨਾਵਾਂ। ਅਤੇ ਇਹ ਚੰਗਾ ਸੰਯੋਗ ਹੈ ਕਿ ਅੱਜ ਤੋਂ ਹੀ ਤੁਹਾਡਾ ਸਥਾਪਨਾ ਦਿਵਸ ਅਤੇ ਭਾਰਤ ਦੇ ਅਰਥ ਜਗਤ ਵਿੱਚ ਇੱਕ ਨਵੇਂ ਰਾਹ ਦੀ ਸ਼ੁਰੂਆਤ ਦਾ ਦਿਨ ਹੈ। ਅੱਜ ਤੋਂ ਹੀ ਭਾਰਤ ਵਿੱਚ ਜੀਐੱਸਟੀ ਯਾਨੀ ਕਿ ਚੰਗੇ ਅਤੇ ਸਰਲ ਟੈਕਸ (Good and Simple Tax) ਦੀ ਸ਼ੁਰੂਆਤ ਵੀ ਹੋਈ ਹੈ। ਮੇਰੇ ਲਈ ਇਹ ਖ਼ੁਸ਼ੀ ਦਾ ਪਲ ਹੈ ਕਿ ਇਸ ਇਤਿਹਾਸਕ ਮੌਕੇ ’ਤੇ ਮੈਂ ਤੁਹਾਡੇ ਵਿੱਚ ਹਾਜ਼ਰ ਹਾਂ। ਇਹ ਮੇਰਾ ਸੁਭਾਗ ਹੈ। ਨੌਜਵਾਨੋ, ਚਾਰਟਰਡ ਅਕਾਊਂਟੈਂਟ ਫੀਲਡ ਨਾਲ ਜੁੜੇ ਹੋਏ ਸਾਰੇ ਪਤਵੰਤਿਓ, ਤੁਹਾਨੂੰ ਦੇਸ਼ ਦੀ ਸੰਸਦ ਨੇ ਇੱਕ ਪਵਿੱਤਰ ਅਧਿਕਾਰ ਦਿੱਤਾ ਹੈ। ਬਹੀ ਖਾਤਿਆਂ ਵਿੱਚ ਸਹੀ ਨੂੰ ਸਹੀ ਅਤੇ ਗ਼ਲਤ ਨੂੰ ਗ਼ਲਤ ਕਹਿਣ ਦੀ ਪੁਸ਼ਟੀ ਕਰਨ ਦਾ, ਤਸਦੀਕ ਕਰਨ ਦਾ, ਆਡਿਟ ਕਰਨ ਦਾ, ਇਹ ਅਧਿਕਾਰ ਸਿਰਫ਼ ਤੇ ਸਿਰਫ਼ ਤੁਹਾਡੇ ਕੋਲ ਹੈ। ਜਿਵੇਂ ਡਾਕਟਰ ਸਮਾਜ ਦੇ ਅਤੇ ਆਦਮੀ ਦੀ ਸਰੀਰਕ ਸਿਹਤ ਦੀ ਚਿੰਤਾ ਕਰਦੇ ਹਨ, ਉਵੇਂ ਹੀ ਤੁਹਾਡੇ ’ਤੇ ਵੀ ਸਮਾਜ ਦੀ ਆਰਥਿਕ ਸਿਹਤ ਦੀ ਚਿੰਤਾ ਕਰਨ ਦੀ ਜ਼ਿੰਮੇਦਾਰੀ ਹੁੰਦੀ ਹੈ। ਅਤੇ ਕੋਈ ਡਾਕਟਰ ਅਜਿਹਾ ਨਹੀਂ ਹੋਵੇਗਾ ਜੋ ਲੋਕਾਂ ਨੂੰ ਇਹ ਕਹਿ ਦੇਵੇ ਕਿ ਤੁਸੀਂ ਫਲਾਣਾ ਖਾਓ, ਢਿਮਕਾਣਾ ਖਾਓ…. ਐਸਾ ਕਰੋ, ਵੈਸਾ ਕਰੋ ਕਿ ਛੇਤੀ ਬਿਮਾਰ ਹੋ ਜਾਵੋ ਅਤੇ ਮੇਰੀ ਆਮਦਨ ਵਧੇ। ਡਾਕਟਰ ਨੂੰ ਪਤਾ ਹੈ ਕਿ ਕੋਈ ਬਿਮਾਰ ਹੋਵੇਗਾ ਤਾਂ ਮੇਰੀ ਰੋਜ਼ੀ-ਰੋਟੀ ਤੇ ਕਮਾਈ ਵਧੇਗੀ ਪਰ ਫਿਰ ਵੀ ਡਾਕਟਰ ਕਹਿੰਦਾ ਹੈ ਕਿ ਤੁਹਾਨੂੰ ਸਿਹਤਮੰਦ ਰਹਿਣ ਲਈ ਇਹ ਕਰਨਾ ਹੋਵੇਗਾ। ਮੇਰੇ ਸਾਥੀਓ, ਸਮਾਜ ਦੀ ਆਰਥਿਕ ਵਿਵਸਥਾ ਸਿਹਤਮੰਦ ਰਹੇ, ਉਸ ਵਿੱਚ ਗ਼ਲਤ ਚੀਜ਼ਾਂ ਦਾਖ਼ਲ ਨਾ ਹੋਣ, ਇਹ ਤੁਸੀਂ ਵੇਖਦੇ ਹੋ। ਤੁਸੀਂ ਦੇਸ਼ ਦੇ ਅਰਥਤੰਤਰ ਦੇ ਵੱਡੇ ਥੰਮ੍ਹ ਹੋ ਅਤੇ ਇਸ ਲਈ ਤੁਹਾਡੇ ਸਭ ਦੇ ਵਿਚਕਾਰ ਆਉਣਾ ਮੇਰੇ ਲਈ ਖ਼ੁਦ ਲਈ ਵੀ ਅਤੇ ਇੱਕ ਸਿੱਖਿਆ ਅਤੇ ਦੀਖਿਆ ਦਾ ਵੀ ਇੱਕ ਵੱਡਾ ਮੌਕਾ ਹੈ। ਦੁਨੀਆ ਭਰ ਵਿੱਚ ਭਾਰਤ ਦੇ ਚਾਰਟਰਡ ਅਕਾਊਂਟੈਂਟਸ ਨੂੰ ਉਨ੍ਹਾਂ ਦੀ ਸਮਝ ਅਤੇ ਬਿਹਤਰੀਨ ਵਿੱਤੀ ਸਕਿੱਲਜ਼ ਲਈ ਜਾਣਿਆ ਜਾਂਦਾ ਹੈ। ਅੱਜ ਮੈਨੂੰ ਇੱਕ ਨਵੇਂ ਚਾਰਟਰਡ ਅਕਾਉਂਟੈਂਸੀ ਕੋਰਸ ਪਾਠਕ੍ਰਮ ਦੀ ਸ਼ੁਰੂਆਤ ਕਰਨ ਦਾ ਮੌਕਾ ਮਿਲਿਆ। ਤੁਹਾਡੇ ਡਾਈਨੈਮਿਕ ਕੋਰਸ ਅਤੇ ਪ੍ਰੀਖਿਆ ਦੀ ਭਰੋਸੇਯੋਗਤਾ ਦੀ ਪਹਿਚਾਣ ਇਹੋ ਹੈ। ਮੈਨੂੰ ਉਮੀਦ ਹੈ ਕਿ ਇਹ ਨਵਾਂ ਕੋਰਸ ਇਸ ਪੇਸ਼ੇ ਵਿੱਚ ਆਉਣ ਵਾਲੇ ਨਵੇਂ ਲੋਕਾਂ ਦੀਆਂ ਵਿੱਤੀ ਸਕਿੱਲਜ਼ ਨੂੰ ਹੋਰ ਮਜ਼ਬੂਤ ਕਰੇਗਾ। ਅਤੇ ਸਾਨੂੰ ਹੁਣ ਸਾਡੇ ਸੰਸਥਾਵਾਂ ਅਤੇ ਮਨੁੱਖੀ ਸੰਸਾਧਨ ਵਿਕਾਸ ਵਿੱਚ ਜੋ ਗਲੋਬਲ ਬੈਂਚ ਮਾਰਕ ਹੈ, ਗਲੋਬਲ ਲੋੜ ਹੈ ਉਸ ਮੁਤਾਬਕ ਆਪਣੇ ਮਨੁੱਖੀ ਸੰਸਾਧਨ ਵਿਕਸਤ ਕਰਨ ਦਿਸ਼ਾ ਵਿੱਚ ਸਾਨੂੰ ਲਗਾਤਾਰ ਡਾਈਨੈਮਿਕ ਵਿਵਸਥਾਵਾਂ ਨੂੰ ਵਿਕਸਤ ਕਰਨਾ ਹੋਵੇਗਾ। ਸਾਡੇ ਕੋਰਸ ਵਿੱਚ ਅਕਾਊਂਟੈਂਟ ਫੀਲਡ ਦੀਆਂ ਟੈਕਨੋਲੋਜੀਕਲ ਚੀਜ਼ਾਂ ਨੂੰ ਕਿਸ ਤਰ੍ਹਾਂ ਲਿਆਈਏ, ਸਾਡੇ ਕੁਝ ਚਾਰਟਰਡ ਨਿਊਟਰਲ ਫਰਮ, ਟੈਕਨੋਲੋਜੀ ਵਿੱਚ ਕੀ ਇਨੋਵੇਸ਼ਨ ਕੀਤੀ ਜਾਵੇ, ਅਕਾਊਂਟੈਂਟ ਫੀਲਡ ਇਨੋਵੇਸ਼ਨ ਨਵੇਂ-ਨਵੇਂ ਸਾਫਟਵੇਅਰ ਉਹ ਵੀ ਆਪਣੇ ਆਪ ਵਿੱਚ ਇੱਕ ਵੱਡੀ ਮਾਰਕੀਟ ਤੁਹਾਡੇ ਲਈ ਇੰਤਜ਼ਾਰ ਕਰ ਰਹੀ ਹੈ । ਦੋਸਤੋ , ਸਾਡੇ ਸ਼ਾਸਤਰਾਂ ਵਿੱਚ ਚਾਰ ਪੁਰਸ਼ਾਰਥ ਦੱਸੇ ਗਏ ਹਨ। ਸਾਡੇ ਸ਼ਾਸਤਰਾਂ ਵਿੱਚ ਚਾਰ ਪੁਰਸ਼ਾਰਥਾਂ ਦੀ ਚਰਚਾ ਕੀਤੀ ਗਈ ਹੈ। ਧਰਮ, ਅਰਥ, ਕਾਮ, ਮੋਕਸ਼! ਤੁਸੀਂ ਕਦੇ ਸੋਚਿਆ ਹੈ ਕਿ ਜਿਸ ਤਰ੍ਹਾਂ ਧਰਮ ਅਤੇ ਮੋਕਸ਼ ਦੀ ਚਰਚਾ ਕਰੀਏ ਤਾਂ ਰਿਸ਼ੀ ਮੁਨੀ ਸਾਨੂੰ ਦਿਖਦੇ ਹਨ। ਉਸੇ ਦੀ ਬਰਾਬਰੀ ਵਿੱਚ ਅਰਥਜਗਤ ਦਾ ਕਾਰੋਬਾਰ ਵੀ ਤੁਹਾਡੇ ਹੱਥਾਂ ਵਿੱਚ ਹੈ। ਉਸ ਦੀ ਬਰਾਬਰੀ ਵਿੱਚ ਹੈ। ਅਤੇ ਇਸ ਲਈ ਜੇਕਰ ਤੁਹਾਨੂੰ ਮੈਂ ਅਰਥਜਗਤ ਦੇ ਰਿਸ਼ੀ ਮੁਨੀ ਕਹਾਂ ਤਾਂ ਇਹ ਗ਼ਲਤ ਨਹੀਂ ਹੋਵੇਗਾ। ਜਿੰਨਾ ਮਹੱਤਵ ਉਨ੍ਹਾਂ ਰਿਸ਼ੀਆਂ ਮੁਨੀਆਂ ਦਾ ਰਿਹਾ ਹੈ ਜੋ ਮੁਕਤੀ ਦਾ ਮਾਰਗ ਦਿਖਾਉਂਦੇ ਹਨ। ਉਸੇ ਸਮਾਨ ਅਰਥਜਗਤ ਦਾ ਕਾਰੋਬਾਰ ਵੀ ਤੁਹਾਡੇ ਹੱਥ ਵਿੱਚ ਹੈ। ਉਸ ਦੀ ਬਰਾਬਰੀ ਵਿੱਚ ਹੈ। ਅਤੇ ਇਸ ਲਈ ਜੇਕਰ ਤੁਹਾਨੂੰ ਮੈਂ ਅਰਥਜਗਤ ਦਾ ਰਿਸ਼ੀ ਮੁਨੀ ਕਹਾਂਗਾ ਤਾਂ ਗ਼ਲਤ ਨਹੀਂ ਹੋਵੇਗਾ। ਜਿੰਨਾ ਮਹੱਤਵ ਉਨ੍ਹਾਂ ਰਿਸ਼ੀਆਂ ਮੁਨੀਆਂ ਦਾ ਰਿਹਾ ਹੈ ਜੋ ਮੁਕਤੀ ਦਾ ਮਾਰਗ ਵਿਖਾਉਂਦੇ ਹਨ ਓਨਾ ਹੀ ਮਹੱਤਵ ਮਨੁੱਖੀ ਜੀਵਨ ਵਿੱਚ ਅਰਥਵਿਵਸਥਾ ਵਿੱਚ ਤੁਹਾਡੇ ਮਾਰਗਦਰਸ਼ਨ ਦਾ ਰਹਿੰਦਾ ਹੈ। ਅਰਥ ਦਾ ਸਹੀ ਆਚਰਣ ਕੀ ਹੈ ਕਿਹੜਾ ਮਾਰਗ ਸਹੀ ਹੈ। ਇਹ ਦਿਸ਼ਾ ਦਿਖਾਉਣ ਦੀ ਜ਼ਿੰਮੇਵਾਰੀ ਚਾਰਟਰਡ ਅਕਾਊਂਟੈਂਟ ਫ਼ੀਲਡ ਦੇ ਹਰ ਛੋਟੇ- ਮੋਟੇ ਵਿਅਕਤੀ ਦੀ ਹੈ। ਮੇਰੇ ਪਿਆਰੇ ਸਾਥੀਓ ਜੋ ਪਿਆਰ ਮੇਰੇ ’ਤੇ ਤੁਸੀਂ ਬਰਸਾ ਰਹੇ ਹੋ, ਜਿਸ ਤਰ੍ਹਾਂ ਨਾਲ ਤੁਸੀਂ ਮੇਰਾ ਹੌਸਲਾ ਵਧਾ ਰਹੇ ਹੋ ਅਤੇ ਇਹ ਤੁਹਾਡਾ ਪਿਆਰ ਹੀ ਹੈ, ਜੋ ਮੈਨੂੰ ਅੱਜ ਦਿਲ ਖੋਲ੍ਹ ਕੇ ਕੁਝ ਗੱਲਾਂ ਕਰਨ ਲਈ ਪ੍ਰੇਰਿਤ ਕਰਦਾ ਹੈ। ਮੇਰੀ ਅਤੇ ਤੁਹਾਡੀ ਦੇਸ਼ ਭਗਤੀ ਵਿੱਚ ਕੋਈ ਕਮੀ ਨਹੀਂ ਹੈ। ਜਿੰਨਾ ਮੈਂ ਦੇਸ਼ ਨੂੰ ਅੱਗੇ ਵਧਾਉਣਾ ਚਾਹੁੰਦਾ ਹਾਂ ਓਨਾ ਤੁਸੀਂ ਵੀ ਇਹ ਦੇਸ਼ ਅੱਗੇ ਵਧੇ ਇਹ ਚਾਹੁੰਦੇ ਹੋ । ਲੇਕਿਨ ਕੁਝ ਸਚਾਈਆਂ ਹਨ। ਜੋ ਕਦੇ-ਕਦੇ ਸੋਚਣ ਲਈ ਮਜਬੂਰ ਕਰਦੀਆਂ ਹਨ। ਤੁਸੀਂ ਲੋਕਾਂ ਨੇ ਜੋ ਪੁਰਾਣੇ ਅਨੁਭਵੀ ਲੋਕ ਹਨ ਉਨ੍ਹਾਂ ਤੋਂ ਸੁਣਿਆ ਹੋਵੇਗਾ ਕਿ ਜੇਕਰ ਕਿਸੇ ਘਰ ਵਿੱਚ ਅੱਗ ਲੱਗ ਜਾਵੇ, ਉਨ੍ਹਾਂ ਦੀ ਪੂਰੀ ਜਾਇਦਾਦ ਸੜ ਜਾਵੇ, ਕਹਿੰਦੇ ਹਨ ਉਹ ਪਰਿਵਾਰ ਸਵਪੁਰਸ਼ਾਰਥ ਨਾਲ ਬਹੁਤ ਜਲਦੀ ਫਿਰ ਤੋਂ ਖੜ੍ਹਾ ਹੋ ਜਾਂਦਾ ਹੈ। ਕਸ਼ਟ ਹੁੰਦਾ ਹੈ ਕਦੇ-ਕਦੇ ਪਰ ਉਹ ਫਿਰ ਵੀ ਬੈਠ ਕੇ ਅਪਣਾ ਕਾਰੋਬਾਰ ਸ਼ੁਰੂ ਕਰ ਲੈਂਦਾ ਹੈ। ਸਮਾਂ ਰਹਿੰਦੇ ਸੰਕਟ ਵਿੱਚੋਂ ਬਾਹਰ ਆ ਜਾਂਦਾ ਹੈ। ਪਰ ਸਾਡੇ ਬਜ਼ੁਰਗ ਲੋਕ ਕਹਿੰਦੇ ਹਨ ਕਿ ਅੱਗ ਲੱਗਣ ਤੋਂ ਬਾਅਦ ਘਰ ਖੜ੍ਹਾ ਕਰਨਾ ਹੈ ਤਾਂ ਪਰਿਵਾਰ ਕਰ ਦਿੰਦਾ ਹੈ, ਪਰ ਪਰਿਵਾਰ ਦਾ ਇੱਕ ਮੈਂਬਰ ਜੇਕਰ ਚੋਰੀ ਕਰਨ ਦੀ ਆਦਤ ਰੱਖਦਾ ਹੈ, ਤਾਂ ਉਹ ਪਰਿਵਾਰ ਕਦੇ ਖੜ੍ਹਾ ਨਹੀਂ ਹੋ ਸਕਦਾ ਹੈ । ਭਾਈਓ ਭੈਣੋਂ ਪੂਰਾ ਪਰਿਵਾਰ ਚੋਰੀ ਨਹੀਂ ਕਰਦਾ ਹੈ। ਪਰਿਵਾਰ ਦਾ ਇੱਕ ਅੱਧਾ ਮੈਂਬਰ ਪਵਿਰਵਾਰ ਦੇ ਨਿਯਮਾਂ ਨੂੰ ਕਦੇ-ਕਦੇ ਤੋੜ ਦਿੰਦਾ ਹੈ ਪਰਿਵਾਰ ਸਮਾਪਤ ਹੋ ਜਾਂਦਾ ਹੈ। ਬਹੀ ਨੂੰ ਸਹੀ ਕਰਨ ਵਾਲੇ ਮੇਰੇ ਸਾਥੀਓ ਇਸੇ ਤਰ੍ਹਾਂ ਕੋਈ ਵੀ ਦੇਸ਼ ਵੱਡੇ ਤੋਂ ਵੱਡੇ ਸੰਕਟਾਂ ਤੋਂ ਖ਼ੁਦ ਨੂੰ ਉਬਾਰ ਸਕਦਾ ਹੈ। ਹੜ੍ਹ ਹੋਣ, ਭੁਚਾਲ ਹੋਵੇ, ਕੋਈ ਵੀ ਸੰਕਟ ਹੋਵੇ, ਦੇਸ਼ ਦੀ ਜਨਤਾ ਜਨਾਰਦਨ ਵਿੱਚ ਸਮਰੱਥਾ ਹੁੰਦੀ ਹੈ, ਸ਼ਾਸਨ ਵਿਵਸਥਾ, ਜਨਤਾ ਮਿਲ ਕੇ ਸੰਕਟ ’ਚੋਂ ਬਾਹਰ ਨਿਕਲ ਆਉਂਦੇ ਹਨ, ਲੇਕਿਨ ਉਸ ਦੇਸ਼ ਵਿੱਚ ਕੁਝ ਲੋਕਾਂ ਨੂੰ ਚੋਰੀ ਕਰਨ ਦੀ ਆਦਤ ਲੱਗ ਜਾਵੇ, ਤਾਂ ਜਿਵੇਂ ਪਰਿਵਾਰ ਨਹੀਂ ਖੜ੍ਹਾ ਹੋ ਸਕਦਾ ਹੈ, ਉਹ ਦੇਸ਼, ਉਹ ਸਮਾਜ, ਵੀ ਉੱਠ ਖੜ੍ਹਾ ਨਹੀਂ ਹੋ ਸਕਦਾ ਹੈ । ਸਾਰੇ ਸੁਪਨੇ ਟੁੱਟ ਜਾਂਦੇ ਹਨ, ਵਿਕਾਸ ਰੁਕ ਜਾਂਦਾ ਹੈ। ਕੁਝ ਹੀ ਲੋਕ ਹੁੰਦੇ ਹਨ ਜੋ ਇਸ ਪ੍ਰਗਤੀ ਨੂੰ ਰੋਕਣ ਦਾ ਕੰਮ ਕਰਦੇ ਰਹਿੰਦੇ ਹਨ। ਅਜਿਹੇ ਲੋਕਾਂ ਖਿਲਾਫ ਸਰਕਾਰ ਨੇ ਬੀਤੇ ਤਿੰਨ ਸਾਲਾਂ ਵਿੱਚ ਕਈ ਸਖ਼ਤ ਕਦਮ ਚੁੱਕੇ ਹਨ। ਨਵੇਂ ਕਾਨੂੰਨ ਬਣਾਏ ਗਏ, ਪੁਰਾਣੇ ਕਾਨੂੰਨਾਂ ਨੂੰ ਹੋਰ ਸਖ਼ਤ ਕੀਤਾ ਗਿਆ ਹੈ। ਕਿੰਨੇ ਹੀ ਦੇਸ਼ਾਂ ਨਾਲ ਸਮਝੌਤੇ ਕੀਤੇ ਹਨ। ਪੁਰਾਣੇ ਜੋ ਸਮਝੌਤੇ ਸਨ, ਉਨ੍ਹਾਂ ਵਿੱਚ ਬਦਲਾਅ ਕੀਤੇ ਗਏ ਹਨ। ਵਿਦੇਸ਼ ਵਿੱਚ ਕਾਲੇ ਧਨ ਦੀ ਕਾਰਵਾਈ ਦੇ ਖ਼ਿਲਾਫ਼ ਕੀ ਅਸਰ ਹੋ ਰਿਹਾ ਹੈ ਇਸ ਦੀ ਗਵਾਹੀ ਸਵਿੱਸ ਬੈਂਕਾਂ ਦੇ ਤਾਜ਼ਾ ਅੰਕੜਿਆਂ ਤੋਂ ਮਿਲ ਰਹੀ ਹੈ। ਸਵਿੱਸ ਬੈਂਕ ਨੇ ਦੱਸਿਆ ਹੈ ਕਿ ਭਾਰਤੀਆਂ ਵੱਲੋਂ ਜਮ੍ਹਾਂ ਕੀਤੀ ਰਕਮ ਹੁਣ ਤੱਕ ਦੇ ਰਿਕਾਰਡ ਵਿੱਚ ਸਭ ਤੋਂ ਹੇਠਲੇ ਪੱਧਰ ’ਤੇ ਪੁੱਜ ਗਈ ਹੈ। 30 ਸਾਲ ਪਹਿਲਾਂ, 1987 ਵਿੱਚ ਸਵਿੱਸ ਬੈਂਕਾਂ ਨੇ ਦੱਸਣਾ ਸ਼ੁਰੂ ਕੀਤਾ ਸੀ ਕਿ ਕਿਸ ਦੇਸ਼ ਦੇ ਲੋਕ ਕਿੰਨਾ ਪੈਸਾ ਉੱਥੇ ਜਮ੍ਹਾਂ ਕਰਵਾ ਰਹੇ ਹਨ। ਪਿਛਲੇ ਸਾਲ ਦੀ ਜੋ ਰਿਪੋਰਟ ਹੁਣ ਆਈ ਹੈ ਉਸ ਅਨੁਸਾਰ ਭਾਰਤੀਆਂ ਦਾ ਜੋ ਪੈਸਾ ਉੱਥੇ ਜਮ੍ਹਾਂ ਹੈ, ਉਹ ਨਵਾਂ ਨਹੀਂ ਪੁਰਾਣਾ ਹੈ, ਉਸ ਵਿੱਚ 45% ਕਮੀ ਆਈ ਹੈ। 2014 ਤੋਂ ਜਿਸ ਦਿਨ ਤੋਂ ਮੈਨੂੰ ਤੁਸੀਂ ਕੰਮ ਸੌਂਪਿਆ ਹੈ, ਉਸੇ ਦਿਨ ਤੋਂ, 2014 ਤੋਂ ਹੀ ਗਿਰਾਵਟ ਦਾ ਦੌਰ ਸ਼ੁਰੂ ਹੋ ਗਿਆ ਸੀ। ਜੋ ਹੁਣ ਹੋਰ ਤੇਜ਼ ਹੋ ਗਿਆ ਹੈ ਅਤੇ ਤੁਹਾਨੂੰ ਇਹ ਜਾਣ ਕੇ ਦੁਖ ਵੀ ਹੋਵੇਗਾ ਅਤੇ ਅਸਚਰਜ ਵੀ ਹੋਵੇਗਾ ਸਵਿੱਸ ਬੈਂਕ ਦਾ 2013 ਦਾ ਰਿਕਾਰਡ ਕਹਿੰਦਾ ਹੈ ਕਿ 42%ਮਵਾਧਾ ਸੀ। 42% ਵਾਧਾ ਸੀ। ਅਤੇ ਭਾਈਓ ਤੇ ਭੈਣੋਂ ਹੁਣ ਤੋਂ ਦੋ ਸਾਲ ਬਾਅਦ ਜਦੋਂ ਸਵਿੱਟਜ਼ਰਲੈਂਡ ਤੋਂ ਰੀਅਲ-ਟਾਈਮ ਡੇਟਾ ਮਿਲਣ ਲੱਗੇਗਾ ਤਾਂ ਵਿਦੇਸ਼ਾਂ ਵਿੱਚ ਕਾਲੇ ਧਨ ਜਮ੍ਹਾਂ ਕਰਨ ਵਾਲਿਆਂ ਨੂੰ ਹੋਰ ਮੁਸੀਬਤ ਹੋਣ ਵਾਲੀ ਹੈ। ਤੁਹਾਡੇ ਪੈਸੇ ਇਸ ਲਾਇਕ ਨਹੀਂ ਹੋਣਗੇ, ਇਸ ਦਾ ਮੈਨੂੰ ਯਕੀਨ ਹੈ, ਪਰ ਤੁਹਾਡੇ ਪ੍ਰਤੀ ਮੇਰਾ ਇੰਨਾਂ ਪਿਆਰ ਹੈ ਮੈਂ ਦੱਸ ਦਿੰਦਾ ਹਾਂ, ਉਨ੍ਹਾਂ ਨੂੰ ਕੰਨ ਵਿੱਚ ਦੱਸ ਦਿਓ। ਸਾਥੀਓ ਮੈਂ ਦੇਸ਼ ਵਿੱਚ ਇੱਕ ਪਾਸੇ ਸਵੱਛਤਾ ਅਭਿਆਨ ਨੂੰ ਵੀ ਚਲਾ ਰਿਹਾ ਹਾਂ ਅਤੇ ਦੂਜੇ ਪਾਸੇ ਅਰਥਵਿਵਸਥਾ ਵਿੱਚ ਸਫ਼ਾਈ ਅਭਿਆਨ ਵੀ ਚਲਾ ਰਿਹਾ ਹਾਂ। ਇਸ ਦੇਸ਼ ਵਿੱਚ 8 ਨਵੰਬਰ ਤੁਹਾਨੂੰ ਸਭ ਤੋਂ ਜ਼ਿਆਦਾ ਯਾਦ ਹੈ। ਨੋਟਬੰਦੀ ਦਾ ਫ਼ੈਸਲਾ ਵੀ ਕਾਲੇ ਧਨ ਅਤੇ ਭ੍ਰਿਸ਼ਟਾਚਾਰ ਦੇ ਖ਼ਿਲਾਫ਼ ਇੱਕ ਬਹੁਤ ਵੱਡਾ ਕਦਮ ਸੀ। ਅਤੇ ਮੈਂ ਸੁਣਿਆ ਹੈ ਕਿ .. ਸੱਚ ਹੈ ਗਲਤ ਹੈ, ਤੁਸੀਂ ਜਾਣੋਂ। ਇਹ ਮੈਂ ਸੁਣਿਆ ਹੈ ਕਿ 8 ਨਵੰਬਰ ਦੇ ਬਾਅਦ ਆਪ ਨੂੰ ਬਹੁਤ ਕੰਮ ਕਰਨਾ ਪੈ ਰਿਹਾ ਹੈ। ਤੁਹਾਨੂੰ ਇੰਨਾ ਕੰਮ ਕਰਨਾ ਪਿਆ ਹੈ, ਇੰਨਾ ਕੰਮ ਕਰਨ ਪਿਆ ਹੈ ਸ਼ਾਇਦ ਪੂਰੇ ਕਰੀਅਰ ਵਿੱਚ ਕਰਨ ਦੀ ਨੌਬਤ ਨਹੀਂ ਆਈ। ਮੈਂ ਇਹ ਸੁਣਿਆ ਹੈ ਕਿ ਬਹੁਤ ਸਾਰੇ ਚਾਰਟਰਡ ਅਕਾਊਂਟ ਪੰਥ ਦੇ ਲੋਕ ਦੀਵਾਲੀ ਦੀਆਂ ਛੁੱਟੀਆਂ ਮਨਾਉਣ ਗਏ ਸਨ। ਹੋਟਲ ਬੁੱਕ ਸਨ, ਪੈਸੇ ਦੇ ਦਿੱਤੇ ਸਨ। ਪਰ ਸਭ ਕੁਝ ਰੱਦ ਕਰ ਕੇ ਵਾਪਸ ਆ ਗਏ। ਕਹਿੰਦੇ ਸਨ ਕਿ ਕੁਝ ਚਾਰਟਰਡ ਅਕਾਉਂਟੈਂਟ ਦੇ ਦਫ਼ਤਰ ਰਾਤ-ਰਾਤ ਭਰ ਚਲਦੇ ਸਨ। ਹੁਣ ਮੈਨੂੰ ਪਤਾ ਨਹੀਂ ਹੈ ਕਿ ਵਾਪਸੀ ਤੋਂ ਬਾਅਦ ਤੁਸੀਂ ਕੀ ਕੰਮ ਕੀਤਾ? ਸਹੀ ਕੀਤਾ, ਗ਼ਲਤ ਕੀਤਾ! ਦੇਸ਼ ਦੇ ਲਈ ਕੀਤਾ ਜਾਂ ਕਲਾਇੰਟ ਲਈ ਕੀਤਾ! ਲੇਕਿਨ ਕੀਤਾ ਜ਼ਰੂਰ ਸੀ। ਸਾਥੀਓ ਕਾਲੇਧਨ ਵਿਰੁੱਧ ਇਸ ਸਫ਼ਾਈ ਅਭਿਆਨ ਦੇ ਦੌਰਾਨ ਮੈਂ ਪਹਿਲੀ ਵਾਰ ਕੁਝ ਗੱਲਾਂ ਅੱਜ ਤੁਹਾਡੇ ਸਾਹਮਣੇ ਸ਼ੇਅਰ ਕਰ ਰਿਹਾ ਹਾਂ। ਕਿਉਂਕਿ ਤੁਸੀਂ ਉਸ ਦੀ ਗੱਲ ਦੀ ਤਾਕਤ ਬਰਾਬਰ ਸਮਝਦੇ ਹੋ। ਸਰਕਾਰ ਨੇ ਬੈਂਕਾਂ ਵਿੱਚ ਜੋ ਪੈਸਾ ਜਮ੍ਹਾਂ ਹੋਇਆ ਉਸ ਦਾ ਡੇਟਾ ਮਾਈਨਿੰਗ ਲਈ ਇੱਕ ਬਹੁਤ ਵੱਡੀ ਵਿਵਸਥਾ ਖੜ੍ਹੀ ਕੀਤੀ। ਲਗਾਤਾਰ ਡੇਟਾ ਮਾਈਨਿੰਗ ਚੱਲ ਰਿਹਾ ਹੈ। ਕਿੱਥੋਂ ਰੁਪਏ ਆਏ, ਕਿੱਥੇ ਜਮ੍ਹਾਂ ਹੋਏ, ਕਿੱਥੇ ਗਏ, ਕਿਵੇਂ ਗਏ? 8 ਨਵੰਬਰ ਦੇ ਬਾਅਦ ਕੀ ਕੀ ਹੋਇਆ, ਬਹੁਤ ਕੁਝ ਚਲ ਰਿਹਾ ਹੈ। ਇਹ ਜੋ ਡੇਟਾ ਮਾਈਨਿੰਗ ਜਾਰੀ ਹੈ, ਹਾਲੇ ਤੱਕ ਅਸੀਂ ਕਿਸੇ ਨੂੰ ਪਕੜ ਕੇ ਪੁੱਛਗਿੱਛ ਨਹੀਂ ਕੀਤੀ ਹੈ। ਸਿਰਫ਼ ਅੰਕੜਿਆਂ ਦਾ ਅਧਿਐਨ ਕੀਤਾ ਹੈ। ਮੇਰੇ ਪਿਆਰੇ ਸਾਥੀਓ ਮੈਂ ਪਹਿਲਾਂ ਹੀ ਕਿਹਾ ਹੈ ਕਿ ਤੁਹਾਡੀ ਦੇਸ਼ ਭਗਤੀ ਮੇਰੀ ਦੇਸ਼ ਭਗਤੀ ਤੋਂ ਜ਼ਰਾ ਵੀ ਘੱਟ ਨਹੀਂ ਹੈ। ਲੇਕਿਨ ਤੁਸੀਂ ਦੇਖੋ ਕਿ ਤਿੰਨ ਲੱਖ ਤੋਂ ਜ਼ਿਆਦਾ, ਮੈਂ ਅੱਜ ਪਹਿਲੀ ਵਾਰ ਇਹ ਸਭ ਗੱਲਾਂ ਦੱਸ ਰਿਹਾ ਹਾਂ। ਦੇਸ਼ ਇਹ ਸੁਣ ਕੇ ਚੌਂਕ ਜਾਵੇਗਾ। ਤਿੰਨ ਲੱਖ ਤੋਂ ਜ਼ਿਆਦਾ ਕੰਪਨੀਆਂ ਰਜਿਸਟਰਡ ਕੰਪਨੀਆਂ ਜੋ ਸਾਹਮਣੇ ਦਿਖਾਈ ਦਿੱਤੀਆਂ ਹਨ, ਜਿਨ੍ਹਾਂ ਦਾ ਸਾਰਾ ਲੈਣ-ਦੇਣ ਸ਼ੱਕ ਦੇ ਘੇਰੇ ਵਿੱਚ ਹੈ। ਸਵਾਲਾਂ ਦੇ ਘੇਰੇ ਵਿੱਚ ਉਨ੍ਹਾਂ ’ਤੇ ਸਵਾਲੀਆ ਨਿਸ਼ਾਨ ਲੱਗਿਆ ਹੈ। ਅਤੇ ਇਹ ਜਿੰਨੀਂ ਮਾਈਨਿੰਗ ਹੋਈ ਹੈ, ਉਸ ਵਿੱਚੋਂ ਹਾਲੇ ਕਾਫ਼ੀ ਮਾਈਨਿੰਗ ਬਾਕੀ ਹੈ। ਇਹ ਤਿੰਨ ਲੱਖ ਤੋਂ ਕਿੰਨਾ ਵਧੇਗਾ ਮੈਂ ਕਹਿ ਨਹੀਂ ਸਕਦਾ। ਅਤੇ ਜਦ ਜਾਂਚ ਸ਼ੁਰੂ ਕੀਤੀ ਤਾਂ ਕੁਝ ਚੀਜ਼ਾਂ ਗੰਭੀਰ ਰੂਪ ਵਿੱਚ ਪਾਈਆਂ ਗਈਆਂ ਹਨ। ਇੱਕ ਅੰਕੜਾ ਮੈਂ ਦੱਸ ਰਿਹਾ ਹਾਂ ਸ਼ਾਇਦ ਤੁਹਾਨੂੰ ਸਰਕਾਰ ਦੀ ਸੋਚ ਕੀ ਹੈ, ਰਾਜਨੇਤਾਵਾਂ ਵਿੱਚ ਕਿੰਨਾ ਦਮ ਹੈ, ਇਸ ਦੀ ਪਹਿਚਾਣ ਹੋ ਜਾਵੇਗੀ। ਇਕ ਪਾਸੇ ਪੂਰੀ ਸਰਕਾਰ, ਪੂਰਾ ਮੀਡੀਆ, ਵਪਾਰੀ ਜਗਤ ਸਭ ਦਾ ਧਿਆਨ ਤੀਹ ਤਰੀਕ ਨੂੰ ਰਾਤ 12 ਵਜੇ ਤੋਂ ਬਾਅਦ ਕੀ ਹੋਵੇਗਾ, ਉਸ ’ਤੇ ਸੀ। ਇਕ ਜੁਲਾਈ ਨੂੰ ਕੀ ਹੋਵੇਗਾ, ਉਸ ’ਤੇ ਸੀ। 48 ਘੰਟੇ ਪਹਿਲਾਂ ਇੱਕ ਲੱਖ ਕੰਪਨੀਆਂ ਨੂੰ ਕਲਮ ਦੇ ਇੱਕੋ -ਇੱਕ ਝਟਕੇ ਨਾਲ ਹਤਾਹਤ ਕਰ ਦਿੱਤਾ। ਰਜਿਸਟ੍ਰਾਰ ਆਵ੍ ਕੰਪਨੀਜ਼ ਤੋਂ ਇਨ੍ਹਾਂ ਦਾ ਨਾਂਅ ਹਟਾ ਦਿੱਤਾ ਹੈ। ਇਹ ਫ਼ੈਸਲਾ ਮਾਮੂਲੀ ਨਹੀਂ ਹੈ। ਦੋਸਤੋ ਸਿਆਸਤ ਦੇ ਹਿਸਾਬ-ਕਿਤਾਬ ਕਰਨ ਵਾਲੇ ਅਜਿਹੇ ਫ਼ੈਸਲੇ ਨਹੀਂ ਲੈ ਸਕਦੇ। ਦੇਸ਼ ਦੇ ਹਿਤ ਲਈ ਜਿਉਣ ਵਾਲੇ ਹੀ ਅਜਿਹੇ ਫ਼ੈਸਲੇ ਕਰ ਸਕਦੇ ਹਨ। ਇੱਕ ਲੱਖ ਕੰਪਨੀਆਂ ਨੂੰ ਕਲਮ ਦੇ ਇੱਕੋ ਵਾਰ ਨਾਲ ਖ਼ਤਮ ਕਰਨ ਦੀ ਤਾਕਤ ਦੇਸ਼ ਭਗਤੀ ਦੀ ਪ੍ਰੇਰਣਾ ਤੋਂ ਹੀ ਆ ਸਕਦੀ ਹੈ। ਜਿਨ੍ਹਾਂ ਨੇ ਗ਼ਰੀਬਾਂ ਨੂੰ ਲੁੱਟਿਆ ਹੈ ਉਨ੍ਹਾਂ ਨੂੰ ਗ਼ਰੀਬ ਨੂੰ ਵਾਪਸ ਦੇਣਾ ਹੋਵੇਗਾ। ਇਸ ਤੋਂ ਇਲਾਵਾ ਸਰਕਾਰ ਨੇ 37000 ਤੋਂ ਜ਼ਿਆਦਾ, 37 ਹਜ਼ਾਰ ਤੋਂ ਜ਼ਿਆਦਾ ਸ਼ੈਲ ਕੰਪਨੀਆਂ ਦੀ ਪਹਿਚਾਣ ਪਹਿਲਾਂ ਹੀ ਕਰ ਲਈ ਹੈ। ਜੋ ਕਾਲਾਧਨ ਨੂੰ ਲੁਕਾਉਣ, ਹਵਾਲਾ ਕਰਨ, ਨਾ ਜਾਣੇ ਕੀ ਕਰਨਾ , ਇਨ੍ਹਾਂ ਖ਼ਿਲਾਫ਼ ਸਖ਼ਤ ਕਾਰਵਾਈ ਲਈ ਕਦਮ ਚੁੱਕੇ ਜਾ ਰਹੇ ਹਨ। ਕਾਨੂੰਨ ਤੋੜਨ ਵਾਲੀਆਂ ਕੰਪਨੀਆਂ ਵਿਰੁੱਧ ਆਉਣ ਵਾਲੇ ਦਿਨਾਂ ਵਿੱਚ ਹੋਰ ਸਖ਼ਤ ਕਾਰਵਾਈ ਕੀਤੀ ਜਾਵੇਗੀ। ਅਤੇ ਮੈਂ ਜਾਣਦਾ ਹਾਂ ਕਾਲੇ ਧਨ ਵਿਰੁੱਧ ਇੱਕ ਕਾਰਵਾਈ ਦਾ ਫ਼ਰਜ਼ੀ ਕੰਪਨੀਆਂ ਨੂੰ ਖ਼ਤਮ ਕਰਨ ਦਾ ਕਿਸੇ ਵੀ ਸਿਆਸੀ ਦਲ ਨੂੰ ਕਿੰਨਾ ਨੁਕਸਾਨ ਹੋ ਸਕਦਾ ਹੈ, ਮੈਨੂੰ ਪੂਰੀ ਜਾਣਕਾਰੀ ਹੈ। ਪਰ ਕਿਸੇ ਨਾ ਕਿਸੇ ਨੂੰ ਤਾਂ ਦੇਸ਼ ਲਈ ਇਹ ਫ਼ੈਸਲਾ ਲੈਣਾ ਹੈ ਇਹ ਨਿਰਣਾ । ਚਾਰਟਰਡ ਅਕਾਊਂਟੈਂਟ ਦੇ ਫੀਲਡ ਦੇ ਮੇਰੇ ਸਾਥੀਓ ਮੈਂ ਅੱਜ ਤੁਹਾਡੇ ਕੋਲ ਆਇਆ ਹਾਂ, ਸਥਾਪਨਾ ਦਿਹਾੜੇ ’ਤੇ ਆਇਆ ਹਾਂ। ਮੈਂ ਆਪ ਨੂੰ,ਹਲਕਾ ਜਿਹਾ ਸਵਾਲ ਪੁੱਛਣ ਦਾ ਮਨ ਕਰਦਾ ਹੈ ਮੇਰਾ। ਬਹੀ ਨੂੰ ਸਹੀ ਕਰਨ ਦੀ ਜਿਸ ਦੇ ਹੱਥ ਵਿੱਚ ਤਾਕਤ ਹੈ। ਨੋਟਬੰਦੀ ਤੋਂ ਬਾਅਦ ਕੋਈ ਤਾਂ ਹੋਵੇਗਾ ਨਾ ਜਿਸ ਨੇ ਇਨ੍ਹਾਂ ਕੰਪਨੀਆਂ ਦੀ ਸਹਾਇਤਾ ਕੀਤੀ ਹੋਵੇਗੀ। ਇਹ ਚੋਰ ਲੁਟੇਰੇ ਇਹ ਕੰਪਨੀਆਂ ਕਿਸੇ ਨਾ ਕਿਸੇ ਆਰਥਿਕ ਡਾਕਟਰ ਕੋਲ ਤਾਂ ਜ਼ਰੂਰ ਗਈਆਂ ਹੋਣਗੀਆਂ। ਮੈਨੂੰ ਪੂਰਾ ਪਤਾ ਹੈ ਤੁਹਾਡੇ ਵਿੱਚੋਂ ਕਿਸੇ ਕੋਲ ਨਹੀਂ ਆਈਆਂ ਹੋਣਗੀਆਂ। ਪਰ ਕਿਤੇ ਤਾਂ ਗਈਆਂ ਹੋਣਗੀਆਂ, ਜਿਨ੍ਹਾਂ ਕੋਲ ਗਈਆਂ, ਉਨ੍ਹਾਂ ਨੂੰ ਪਹਿਚਾਣਨ ਦੀ ਲੋੜ ਹੋਵੇਗੀ। ਅਤੇ ਜਿਨ੍ਹਾਂ ਲੋਕਾਂ ਨੇ ਅਜਿਹਿਆਂ ਦੀ ਉਂਗਲੀ ਫੜੀ ਹੋਵੇ ਜਿਨ੍ਹਾਂ ਨੇ ਅਜਿਹੇ ਲੋਕਾਂ ਨੂੰ ਸਹਾਰਾ ਦਿੱਤਾ ਹੋਵੇ, ਜਿਨ੍ਹਾਂ ਨੇ ਅਜਿਹੇ ਲੋਕਾਂ ਨੂੰ ਰਸਤਾ ਦਿਖਾਇਆ ਹੋਵੇ, ਕੀ ਤੁਹਾਡੇ ਵਿੱਚ ਅਜਿਹੇ ਲੋਕਾਂ ਨੂੰ ਅੰਦਰ ਬੈਠੇ ਹੋਏ ਲੋਕਾਂ ਦੀ ਪਹਿਚਾਣ ਕਰਨ ਦੀ ਲੋੜ ਹੈ ਜਾਂ ਨਹੀਂ? ਉਨ੍ਹਾਂ ਨੂੰ ਜ਼ਰਾ ਕਿਨਾਰੇ ਕਰਨ ਦੀ ਜ਼ਰੂਰਤ ਲਗਦੀ ਹੈ ਕਿ ਨਹੀਂ ਲਗਦੀ? ਸਾਥੀਓ ਮੈਨੂੰ ਦੱਸਿਆ ਗਿਆ ਹੈ ਕਿ ਸਾਡੇ ਦੇਸ਼ ਵਿੱਚ ਤਕਰੀਬਨ 2 ਲੱਖ 72ਹਜ਼ਾਰ ਤੋਂ ਜ਼ਿਆਦਾ ਚਾਰਟਰਡ ਅਕਾਊਂਟੈਂਟ ਹਨ। ਤੁਹਾਡੇ ਨਾਲ ਆਰਟੀਕਲ ਅਸਿਸਟੈਂਟ ਵੀ ਅਤੇ ਉਨ੍ਹਾਂ ਦੀ ਗਿਣਤੀ ਤਕਰੀਬਨ ਦੋ ਲੱਖ ਦੇ ਬਰਾਬਰ ਹੈ। ਅਤੇ ਜੇਕਰ ਸਾਰੇ ਚਾਰਟਰਡ ਅਕਾਊਂਟੈਂਟ, ਆਰਟੀਕਲ ਅਸਿਸਟੈਂਟ ਤੁਹਾਡੇ ਸਾਫ਼ ਸੁਥਰੇ ਕਰਮਚਾਰੀ ਇਨ੍ਹਾਂ ਸਾਰਿਆਂ ਨੂੰ ਜੋੜ ਦਿੱਤਾ ਜਾਵੇ ਤਾਂ ਮੇਰਾ ਮੋਟਾ-ਮੋਟਾ ਅੰਦਾਜ਼ਾ ਹੈ ਕਿ ਇਹ ਗਿਣਤੀ ਅੱਠ ਲੱਖ ਤੋਂ ਵੀ ਜ਼ਿਆਦਾ ਹੈ। ਤੁਹਾਡਾ ਪਰਿਵਾਰ ਇਸ ਫੀਲਡ ਦਾ ਪਰਿਵਾਰ 8 ਲੱਖ ਤੋਂ ਜ਼ਿਆਦਾ ਹੈ। ਯਾਨੀ ਕਿ ਸਿਰਫ਼ ਤੁਹਾਡੇ ਪ੍ਰੋਫ਼ੈਸ਼ਨ ਵਿੱਚ ਹੁਣ ਮੈਂ ਤੁਹਾਡੇ ਸਾਹਮਣੇ ਕੁਝ ਹੋਰ ਤੱਥ ਰੱਖਦਾ ਹਾਂ ਕਿਉਂਕਿ ਤੁਸੀਂ ਅੰਕੜਿਆਂ ਦੀਆਂ ਗੱਲਾਂ ਛੇਤੀ ਹੀ ਸਮਝ ਜਾਂਦੇ ਹੋ ਤੇ ਸਮਝਾ ਵੀ ਦਿੰਦੇ ਹੋ। ਅੰਦਾਜ਼ਾ ਹੈ ਕਿ ਸਾਡੇ ਦੇਸ਼ ਵਿੱਚ ਦੋ ਕਰੋੜ ਤੋਂ ਜ਼ਿਆਦਾ ਇੰਜੀਨੀਅਰ ਅਤੇ ਮੈਨੇਜਮੈਂਟ ਦੇ ਗ੍ਰੈਜੂਏਟਸ ਹਨ। 8 ਲੱਖ ਤੋਂ ਜ਼ਿਆਦਾ ਡਾਕਟਰ ਹਨ। ਯਾਨੀ ਜਿਸ ਨੂੰ ਕ੍ਰੀਮ ਪ੍ਰੋਫ਼ੈਸ਼ਨ ਮੰਨਿਆ ਜਾਂਦਾ ਹੈ ਬਹੁਤ ਸਨਮਾਨ ਨਾਲ ਦੇਖਿਆ ਜਾਂਦਾ ਹੈ। ਅਜਿਹੇ ਲੋਕਾਂ ਦੀ ਗਿਣਤੀ ਸਾਡੇ ਦੇਸ਼ ਵਿੱਚ ਕਰੋੜਾਂ ਵਿੱਚ ਹੈ। ਜੇਕਰ ਦੇਸ਼ ਦੇ ਸਾਰੇ ਸ਼ਹਿਰਾਂ ਵਿੱਚ ਵੱਡੇ-ਵੱਡੇ ਆਲੀਸ਼ਾਨ ਘਰਾਂ ਨੂੰ ਵੀ ਜੋੜਿਆ ਜਾਵੇ ਤਾਂ ਉਨ੍ਹਾਂ ਦੀ ਗਿਣਤੀ ਵੀ ਕਰੋੜਾਂ ਵਿੱਚ ਹੈ। ਇੰਨਾ ਹੀ ਨਹੀਂ ਇੱਕ ਅੰਕੜਾ ਇਹ ਵੀ ਹੈ ਕਿ ਬੀਤੇ ਸਾਲ ਭਾਰਤ ਤੋਂ ਵਿਦੇਸ਼ ਘੁੰਮਣ ਫ਼ਿਰਨ ਜਾਣ ਵਾਲਿਆਂ ਦੀ ਗਿਣਤੀ 2 ਕਰੋੜ 18 ਲੱਖ ਲੋਕ ਵਿਦੇਸ਼ ਵਿੱਚ ਸੈਰ ਕਰਨ ਲਈ ਗਏ ਸਨ। ਇਹ ਅੰਕੜੇ ਹੁਣ ਤੁਹਾਨੂੰ ਹੈਰਾਨੀ ਹੋਵੇਗੀ ਕਿ ਇਸ ਤੋਂ ਬਾਅਦ ਵੀ ਕੀ ਕਾਰਨ ਹੈ ਕਿ ਸਾਡੇ ਦੇਸ਼ ਵਿੱਚ ਸਿਰਫ਼ ਤੇ ਸਿਰਫ਼ 32 ਲੱਖ ਲੋਕ ਹੀ ਇਹ ਕਹਿੰਦੇ ਹਨ ਕਿ ਉਨ੍ਹਾਂ ਦੀ ਆਮਦਨ ਉਨ੍ਹਾਂ ਦੇ ਟੈਕਸ ਵਿੱਚ ਦਸ ਲੱਖ ਤੋਂ ਜ਼ਿਆਦਾ ਦੱਸੀ ਜਾਂਦੀ ਹੈ। ਕੀ ਤੁਹਾਡੇ ਵਿੱਚੋਂ ਕੋਈ ਇਸ ’ਤੇ ਯਕੀਨ ਕਰੇਗਾ। ਕਰੇਗਾ ਕੀ। ਬਹੀ ਨੂੰ ਸਹੀ ਕਰਨ ਵਾਲਿਓ ਮੈਂ ਤੁਹਾਡੇ ਤੋਂ ਪੁੱਛ ਰਿਹਾ ਹਾਂ। ਕੀ ਇਸ ਦੇਸ਼ ਵਿੱਚ 32 ਲੱਖ ਲੋਕ ਹਨ ਜੋ ਦਸ ਲੱਖ ਤੋਂ ਜ਼ਿਆਦਾ ਕਮਾਈ ਕਰਦੇ ਹਨ। ਮੇਰੇ ਪਿਆਰੇ ਸਾਥੀਓ, ਦੇਸ਼ ਦੀ ਇੱਕ ਕੌੜੀ ਸਚਾਈ ਇਹੀ ਹੈ ਇਹ ਗਿਣਤੀ ਦੇਸ਼ ਦੇ ਸਿਰਫ 32 ਲੱਖ ਲੋਕ ਆਪਣੀ ਆਮਦਨੀ 10 ਲੱਖ ਤੋਂ ਵੱਧ ਦੱਸਦੇ ਹਨ। ਮੈਂ ਸਮਝਦਾ ਹਾਂ ਇਹ ਜ਼ਿਆਦਾਤਰ ਉਹ ਲੋਕ ਹਨ ਜਿੰਨ੍ਹਾਂ ਦੀ ਤਨਖਾਹ ਸਰਕਾਰੀ ਖਜ਼ਾਨੇ ਵਿੱਚੋਂ ਨਿਕਲਦੀ ਹੈ। ਇਸ ਤੋਂ ਇਲਾਵਾ ਦੇਸ਼ ਵਿੱਚ ਕੀ ਸਥਿਤੀ ਹੈ। ਇਸ ਕਰਕੇ ਭੈਣੋਂ ਤੇ ਭਰਾਵੋ ਮੈਂ ਹੋਰ ਅੰਕੜਿਆਂ ਵਿੱਚ ਨਹੀਂ ਜਾਣਾ ਚਾਹੁੰਦਾ ਹਾਂ। ਪ੍ਰੰਤੂ ਇਸ ਤੋਂ ਤੁਹਾਨੂੰ ਪਤਾ ਲੱਗੇਗਾ ਕਿ ਦੇਸ਼ ਵਿੱਚ ਹਰ ਸਾਲ ਕਰੋੜਾਂ ਹੀ ਗੱਡੀਆਂ ਖਰੀਦੀਆਂ ਜਾਂਦੀਆਂ ਹਨ। ਫਿਰ ਵੀ ਦੇਸ਼ ਦੇ ਖਜ਼ਾਨੇ ਪ੍ਰਤੀ ਆਪਣੀਆਂ ਜ਼ਿੰਮੇਵਾਰੀਆਂ ਪੂਰੀਆਂ ਨਾ ਕਰਨਾ ਇਕ ਬੜੀ ਚਿੰਤਾ ਵਾਲਾ ਵਿਸ਼ਾ ਹੁੰਦਾ ਹੈ। ਮੈਂ ਹੋਰ ਅੰਕੜਿਆਂ ਦੀ ਬਜਾਏ ਅੱਗੇ ਆਪਣੀ ਗੱਲ ਕਰਨਾ ਚਾਹੁੰਦਾ ਹਾਂ। ਸਾਡੇ ਸੀ. ਏ. ( ਜੋ ਦੇਖ ਰਹੇ ਹਨ ਉਨ੍ਹਾਂ ਦਾ ਵੀ ਬਹੁਤ-ਬਹੁਤ ਧੰਨਵਾਦ ਕਰਦਾ ਹਾਂ। ਤੁਹਾਡਾ ਸਾਰਿਆਂ ਦਾ ਬਹੁਤ-ਬਹੁਤ ਧੰਨਵਾਦ ਕਰਦੇ ਹੋਏ 01 ਜੁਲਾਈ 2017 ਨਵੀਂ ਦਿਸ਼ਾ, ਨਵੀਂ ਗਤੀ, ਨਵੀਂ ਉਮੰਗ, ਆਉ ਅਸੀਂ ਚੱਲ ਪਈਏ ਅਤੇ ਦੇਸ਼ ਦੇ ਸਧਾਰਣ ਮਾਨਵ ਨੂੰ ਇਮਾਨਦਾਰੀ ਦੇ ਉਸਤਵ ਵਿੱਚ ਜੋੜੀਏ । ਇਸੇ ਇੱਕ ਕਾਮਨਾ ਨਾਲ, ਮੈਂ ਤੁਹਾਡਾ ਬਹੁਤ-ਬਹੁਤ ਆਭਾਰੀ ਹਾਂ। ਬਹੁਤ-ਬਹੁਤ ਧੰਨਵਾਦ ਦੋਸਤੋ, ਬਹੁਤ-ਬਹੁਤ ਧੰਨਵਾਦ ।